NÉHÁNY MEGJEGYZÉS SEMPER MUNKÁJÁHOZ. 283 



körülmény is, hogy a mig a felsőbb szinteken pl. a József-szinten, az 

 ércztömzs tekintélyes széles volt (a mennyire üregét megbecsülhettem, 

 legalább 20 — 24 m széles lehetett), addig az altáró alatt levő 190 m-es 

 szinten teljesen összeszűkül. (Vénátok szerint a 110 m szinten 40 m 

 hosszú, 30 m széles). 



Hogy a telérek lefutása a felsőbb szinteken, szemben a mélyszin- 

 tekkel, mennyire szabálytalan és elágazó, azt azonnal láthatjuk, ha egy 

 mélyszint és pl. a Józsefszint térképére vetünk egy pillantást. 



Semper a telérek nemesérczkitöltését az innen keletre levő andesit- 

 tömegekkel hozza kapcsolatba ép úgy, mint a legtöbb eddigi vizsgáló. 

 Reám azonban az egész kiképzödés azt a benyomást tette, hogy itt a 

 nemes ércztartalom szoros összefüggésben van a quarczporphyrnak neve- 

 zett kőzettel, a melynek különben korát sem tudjuk biztosan. Kétségtelen, 

 hogy az augitporphyrittufát és a mészkövet áttöri, tehát a juránál fiata- 

 labb s ezért krétakoru porphyrnak vették. Nem tudok azonban félremagya- 

 rázhatatlan adatot arra. hogy mily viszonyban van ez e képződmény a 

 közvetlen közelében levő mediterrán rétegekkel. A mediterrán kétségtele- 

 nül fiatalabb korára semmiféle adatot sem leltem s ezért nem tartom 

 kizártnak azt sem, hogy itt — épen úgy, mint Verespatakon — liparit- 

 tccl lehet dolgunk. 



Felsökaj anel bányászatára vonatkozólag csak néhány kevésbbé 

 lényeges megjegyzésem lenne, de nehogy ezen megjegyzéseim túlságosan 

 hosszura nyúljanak, későbbi alkalomra hagyom. 



Jlíuszdri leírására teendő megjegyzéseim előtt föl kell említenem, 

 hogy Semper a rudai völgy alsó részén PEiMicstől kitüntetett quarcz- 

 porphyrra azt mondja, hogy ott csak melaphyr van (p. 74). Nagyon téved 

 itt Sejipek s PRiMiosnek igaza van, mert a völgy bejáratától kb. 2 Km 

 hosszban a völgy jobb oldalán amphibolporphyritet és ennek tufáját, 

 folytatásaként pedig a hegytetőn vörös quarczporphyrt találunk. 



A muszári völgyben és a bányafeltárásokban három typusu har- 

 madkori eruptiv kőzet van. A völgy elején a SEMPEKtől is emiitett daczit, 

 a völgytől keletre a Hrenyakon amphihol-hypersthen anclesit és nyugatra 

 a Dealu Fétyin az a kőzet, a mit Pbi.mics gránátos anáesitneh nevez. 

 Semper ennek külön typusát — úgy látszik — nem fogadja el. Azokból a 

 megbontott kőzetpéldányokból, a miket Semper a bányákban gyűjthetett 

 természetes, hogy a typusokat megállapítani nem lehet. Erre kissé távo- 

 labb kellett volna neki menni, fel a Dealu Fétyi és Hrenyak csúcsára s 

 be kellett volna kissé járni a területet, akkor meggyőződött volna arról, 

 hogy Primics — bár hosszadalmas és fáradságos munka árán — de nem 

 hiába állította fel e kőzettypusokat. 



